Angelina Jordan

Angelina Jordan (født Angelina Jordan Astar; 2006) er en norsk sanger som i 2014 vant talentkonkurransen Norske talenter på TV 2. Da var hun bare åtte år gammel, og fikk mye oppmerksomhet under konkurransen ikke minst fordi hun sang svært «voksen» musikk. Hun konsentrerte seg om klassisk jazz, som for eksempel «Gloomy Sunday» og «Fly Me to the Moon». Det tok ikke lang tid før hun ble globalt kjent via YouTube, og nyhetsmagasin som for eksempel People,  og Time skrev artikler om henne. 

I september 2014 framførte hun «Fly Me to the Moon» på The View. Hun har også vært med i TV 2-programmet Allsang på grensen og på svensk TV4. I tillegg hadde hun en liten rolle i den siste episoden av TV-serien Lilyhammer i 2014, der hun spilte en jente som sang på en bar.

I 2014 opptrådte hun for nobelsprisvinnerne Malala Yousafzai og Kailash Satyarthi på Redd barnas fredsprisfest. Hun sang Louis Armstrongs klassiker «What a wonderful world». 

I 2015 ble det utgitt en bok med navnet Mellom to hjerter som var illustrert av Angelina Jordans bestemor Mery Zamani. Boken forteller Angelina Jordans historie der hun møter en fattig, foreldreløs jente i Asia som hun gir bort skoene sine til. Til gjengjeld lover den foreldreløse jenta å alltid be for Angelina. Boken er basert på en sann historie og forklarer hvorfor Angelina Jordan pleier å opptre barføtt.

Angelina Jordan deltok i det amerikanske programmet Little Big Shots i april 2016 med låten Fly Me to the Moon, som hun i den forbindelse sa var hennes favorittsang. Episoden hadde mer enn tolv millioner seere. Programmet går ut på at barn skal få muligheten til å vise frem talentene sine. Hun har også opptrådt i samme programkonsept både på britisk og tysk TV. 

Angelina Jordan lager sine egne sanger, og har flere kanaler på YouTube, hvor mange av videoene hennes er blitt sett flere millioner ganger. Hun har også samarbeidet med mange andre kjente artister. Blant annet valgte den nå avdøde DJ-en Aviici henne som vokalist i en fremføring av Nina Simones Feeling Good i forbindelse med innspillingen av en Volvo-reklame.

Angelina Jordan var finalist i America's Got Talent The Champions i 2020. Hennes første bidrag var en høyst personlig og nedtonet versjon av Queens Bohemian Rhapsody. Fremførelsen ble svært godt mottatt og fikk Heidi Klum i dommerpanelet til å trykke på gullknappen, noe som sikret Jordan en finaleplass. Queen hyllet også fremførelsen hennes i en egen tweet.  I finalen sang hun Elton Johns Goodbye Yellow Brick Road, og fikk mye ros også for den opptredenen. Hun kom likevel ikke med da de opprinnelig ti finalistene ble redusert til fem. Til slutt vant dansegruppen V.Unbeatable fra Mumbai.

I august 2020 ble det kjent at Jordan hadde signert en platekontrakt med det amerikanske plateselskapet Republic Records. Hennes første singel for dette plateselskapet «Million Miles» er produsert av stjerneduoen Stargate, og ble lansert 6. november 2020. Den 21. juli 2023 slapp hun sin første EP gjennom sitt plateselskap Republic Records, Old Enough.  

 Bakgrunn 
Angelina Jordan er opprinnelig fra Oslo, og er datter av Sara Astar. Jordan spiller både piano, fiolin, fløyte og litt gitar i tillegg til å synge. Hun lager musikk og maler på fritiden. På Oslo kulturskole fikk hun opplæring i stemmebruk av sanglærere. Angelina Jordan har bodd blant annet i USA, hvor hennes far har jobbet som ingeniør i oljeidustrien. Per 2020 er hun bosatt i Los Angeles i USA.

 Diskografi 

 Album 
TitleRelease dateTrack listingMy Christmas(maxi-single)14 December 2014 "White Christmas"
 "I Saw Mommy Kissing Santa Claus"
 "Silent Night"Angelina Jordan – The EP27 November 2017 "I Put a Spell on You"
 "Our Day Will Come"
 "When You're Smiling"
 "Fly Me to the Moon"
 "What a Difference a Day Makes"
 "Back to Black"It's Magic(with Forsvarets stabsmusikkorps)15 June 2018 "It's Magic" (Cahn, Styne)
 "What is Life" (Jordan)
 "Cheek to Cheek" (Berlin)
 "Waltz for Debbie" (Evans) [instrumental]
 "Oslo" (Jordan)
 "Crazy" (Nelson)
 "Fly Me to the Moon" (Howard)
 "Cry Me a River" (Hamilton)
 "Line for Lyons" (Mulligan) [instrumental]
 "I'm a Fool to Want You" (Herron, Sinatra, Wolf)
 "La Bohème" (Aznavour, Plante)
 "It's a Man's World" (Brown, Newsone)
 "Answer Me, My Love" (Rauch, Winkler) [instrumental]
 "Mr. Lonely" (Vinton, Allan)
 "Speak Softly Love" (Rota)
 "Can't Help Falling in Love" (Weiss, Greatore, Peretti)

 Singler 
TitleYearAlbum"I Put a Spell on You"2016Angelina Jordan – The EP"What a Difference a Day Makes""Fly Me to the Moon" (Acoustic)2017"Back to Black"
(with lyrics by Jordan)"What is Life"
Angelina Jordan og Forsvarets Stabsmusikkorps2018It's Magic"Shield"—"Bohemian Rhapsody"2020—"Million Miles"—"7th Heaven"2021—"Love Don't Let Me Go" 2023—

 Medvirkende 
TitleYearAlbum"Song for A"
Nico Cartosio featuring Angelina Jordan2019Melting"Above the Water"
TRXD featuring Angelina Jordan2020—"Fire"
DANNYBRAW featuring Angelina Jordan2021—

Referanser

 Eksterne lenker 




  http://www.vl.no/kultur/anmeldelse/når-man-våger-å-møtes-1.479747 
https://www.republicrecords.com/artists/angelina-jordan

Kategori:Norske sangere
Kategori:Deltakere i Norske Talenter